ჯოზეფ ლისტერი

ჯოზეფ ლისტერი (ინგლ. Joseph Lister, Baron Lister of Lyme Regis; დ. 5 პირელი, 1827, უესტ-ჰემი, ინგლისი — ღ. 10 ფურთუთა, 1912, უოლმერი, კენტი, ინგლისი) — ინგლისარი პათოლოგი დო ქირურგი, ანტისეპტიკური ქირურგიაშ პიონერი. ჯოზეფ ლისტერიქ სტერილიზაციაშ მეთოდო გიმირინუ კარბოლიშ ბჟე. ოპერაციაშახ ლისტერი ასტერილენდჷ ქირურგიულ ინსტრუმენტეფს დო წიმინდანდჷ ნაჭკირას კარბოლიშ ბჟეთ. ჸათე მეთოდით პოსტოპერაციული ინფექციეფიშ რისკი ნაკლები რდჷ. ჯოზეფ ლისტერი გურაფულენდჷ ლონდონიშ ოუნივერსიტეტე კოლეჯის. რდჷ გლაზგოშ, ედინბურგიშ უნივერსიტეტეფიშ დო ლონდონიშ ომაფე კოლეჯიშ პროფესორი. 1895-1900 წანეფს ჯოზეფ ლისტერი რდჷ ლონდონიშ ომაფე ჯარალუაშ მასუმა პრეზიდენტი.

რესურსეფი ინტერნეტის


 ლისტერიშ ინსტიტუტი
 Collection of portraits of Lister at the National Portrait Gallery, London
 Statue of Sir Joseph Lister by Louis Linck at The International Museum of Surgical Science in Chicago

კატეგორია:ინგლისარეფი
კატეგორია:ინგლისარი პათოლოგეფი
კატეგორია:ინგლისარი ქირურგეფი
კატეგორია:ლონდონიშ ომაფე ჯარალუაშ პრეზიდენტეფი
კატეგორია:დუნაბადი 1827
კატეგორია:ნაღურა 1912